pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กสร. จับมือกลุ่มธุรกิจ TCP ลงนามความร่วมมือ ยกระดับการบริหารแรงงานด้วย GLP
วันพุธที่ 16 มีนาคม 2565
กสร. จับมือกลุ่มธุรกิจ TCP ลงนามความร่วมมือ ยกระดับการบริหารแรงงานด้วย GLP
กรมสวัสดิการและคุ้มครองแรงงาน (กสร.) ลงนามบันทึกข้อตกลงความร่วมมือ (MOU) เรื่อง “การยกระดับการบริหารแรงงานด้วยแนวปฏิบัติการใช้แรงงานที่ดี (GLP)” ร่วมกับบริษัทในกลุ่มธุรกิจ TCP มุ่งยกระดับการบริหารจัดการแรงงานที่ดีด้วย GLP
นายนิยม สองแก้ว อธิบดีกรมสวัสดิการและคุ้มครองแรงงานกล่าวหลังลงนามบันทึกข้อตกลงความร่วมมือเรื่อง การยกระดับการบริหารแรงงานด้วยแนวปฏิบัติการใช้แรงงานที่ดี (Good Labour Practices : GLP) ร่วมกับบริษัทในกลุ่มธุรกิจ TCP เมื่อวันที่ 16 มีนาคม 2565 ว่า รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน และนายสุชาติ ชมกลิ่น รัฐมนตรีว่าการกระทรวงแรงงานได้ให้ความสําคัญกับการบริหารจัดการแรงงานด้วยการพัฒนาระบบการบริหารจัดการแรงงาน เพื่อมุ่งสู่ความสําเร็จในการคุ้มครองสิทธิ และยกระดับคุณภาพชีวิตแรงงาน โดยการรณรงค์ส่งเสริมให้สถานประกอบกิจการนําแนวปฏิบัติการใช้แรงงานที่ดี (GLP) ไปใช้ในการบริหารด้านแรงงาน เพื่อให้เกิดบรรทัดฐานการปฏิบัติต่อแรงงานที่แสดงออกถึงการประกอบธุรกิจอย่างมีจริยธรรม และมีความรับผิดชอบทางสังคม ถือเป็นก้าวสําคัญอีกก้าวหนึ่งที่แสดงถึงความมุ่งมั่นของภาครัฐและภาคเอกชนที่ร่วมมือกันพัฒนาระบบการบริหารจัดการแรงงานที่ดี และขยายผลการพัฒนาสู่ห่วงโซ่อุปทาน เพื่อเป็นการยกระดับสภาพการจ้างและสภาพการทํางาน โดยแสดงถึงจริยธรรมทางธุรกิจ ปลอดการค้ามนุษย์ อันจะส่งผลให้เพิ่มโอกาสการแข่งขันทางการค้าในเวทีโลก
นายสราวุฒิ อยู่วิทยา ประธานเจ้าหน้าที่บริหารกลุ่มธุรกิจTCPกล่าวว่า กลุ่มธุรกิจ TCP ผู้ผลิตและเป็นเจ้าของแบรนด์เครื่องดื่มให้พลังงานที่มีชื่อเสียงระดับโลกอย่าง “กระทิงแดง” (เรดบูล) เรดดี้ สปอนเซอร์ แมนซั่ม เพียวริคุ ซันสแนคและวอริเออร์ ให้ความสําคัญกับการปฏิบัติต่อพนักงานกว่า 5,000 คนบนพื้นฐานของการเคารพสิทธิมนุษยชน มีการพัฒนาสถานประกอบกิจการให้มีระบบบริหารจัดการด้านแรงงานที่ดี เทียบเท่าระดับสากล พร้อมส่งเสริม สนับสนุนให้สถานประกอบกิจการในกลุ่มธุรกิจ TCP นําแนวปฏิบัติการใช้แรงงานที่ดี (GLP) มาใช้ในการบริหารจัดการแรงงานให้ประสบผลสําเร็จอย่างยั่งยืน สิ่งนี้สอดคล้องกับกรอบการพัฒนาที่ยั่งยืน “TCPSustainability” ด้าน “Quality” ที่มุ่งมั่นสู่การเป็นองค์กรที่คํานึงถึงสิทธิมนุษยชน ดูแลพนักงานให้มีคุณภาพชีวิตที่ดี มีความปลอดภัยทั้งสุขภาพกายและใจ สร้างความผูกพันกับองค์กร รวมทั้งส่งเสริมให้มีการพัฒนาทักษะ องค์ความรู้ และความก้าวหน้าในอาชีพ
อธิบดี กสร.กล่าวเพิ่มเติมว่า การแสดงเจตนารมณ์ร่วมกันของทั้งสองหน่วยงานในการดําเนินกิจกรรมส่งเสริมสนับสนุนและพัฒนาสถานประกอบกิจการในกลุ่มธุรกิจ TCP ให้มีการดําเนินธุรกิจอย่างมีความรับผิดชอบต่อสังคมด้านแรงงานสอดคล้องกับแนวปฏิบัติการใช้แรงงานที่ดี (GLP) เพื่อสร้างความมั่นคงให้กับธุรกิจอย่างยั่งยืนส่งผลให้สินค้าและบริการได้รับการยอมรับจากลูกค้าและกลุ่มผู้บริโภคในเวทีการค้าโลกเพิ่มศักยภาพและขีดความสามารถในการแข่งขันทางการค้า และเป็นต้นแบบให้สถานประกอบกิจการอื่น ๆ ยึดถือเป็นแนวทางในปฏิบัติการใช้แรงงานที่ดีต่อไป
รัฐบาลไทย-ข่าวทำเนียบรัฐบาล- รฟม. จับมือพันธมิตรมอบสิทธิประโยชน์ให้แก่ผู้ใช้บริการรถไฟฟ้ามหานคร สายฉลองรัชธรรม (MRT สายสีม่วง) ตลอดปี 2565
วันพุธที่ 6 กรกฎาคม 2565
รฟม. จับมือพันธมิตรมอบสิทธิประโยชน์ให้แก่ผู้ใช้บริการรถไฟฟ้ามหานคร สายฉลองรัชธรรม (MRT สายสีม่วง) ตลอดปี 2565
--------------------------------------------------
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมมือกับ บริษัท บัตรกรุงไทย จํากัด (มหาชน) บริษัท บัตรกรุงศรีอยุธยา จํากัด บริษัท แอดวานซ์ ไวร์เลส เน็ทเวอร์ค จํากัด และธนาคารซิตี้แบงก์ มอบสิทธิประโยชน์ให้กับผู้ใช้บริการรถไฟฟ้ามหานคร สายฉลองรัชธรรม (MRT สายสีม่วง) ดังนี้
1) บริษัท บัตรกรุงไทย จํากัด (มหาชน)
มอบสิทธิพิเศษส่วนลด 30 บาท ให้แก่ผู้ใช้บริการ MRT สายสีม่วง ที่ซื้อหรือเติมเงินในบัตรโดยสารผ่านบัตรเครดิต KTC ณ ห้องออกบัตรโดยสาร เป็นเงินตั้งแต่ 400 บาทขึ้นไปต่อรายการ และใช้คะแนนสะสม KTC FOREVER 299 คะแนน ตั้งแต่วันนี้ - 31 ธันวาคม 2565 รายละเอียดเพิ่มเติม https://www.ktc.co.th
2) บริษัท บัตรกรุงศรีอยุธยา จํากัด
มอบเครดิตเงินคืน 10% ให้แก่ผู้ใช้บริการ MRT สายสีม่วง เมื่อใช้บัตรเครดิตกรุงศรีที่ร่วมรายการรูดซื้อ/เติมเงินในบัตรโดยสาร หรือแตะจ่ายผ่านระบบ EMV Contactless ที่สถานีรถไฟฟ้า และแลกคะแนนผ่านแอปพลิเคชัน CHOOSE ภายในเดือนที่ทํารายการ โดยการแลกกรุงศรี พอยต์ ทุก 300 พอยต์ รับเครดิตเงินคืน 10% (30 บาท) หรือแลกกรุงศรี พอยต์ทุก 1,000 พอยต์ รับเครดิตเงินคืน 10% (100 บาท) ตั้งแต่วันนี้ - 31 ธันวาคม 2565 รายละเอียดเพิ่มเติมที่ www.krungsricard.com
3) บริษัท แอดวานซ์ ไวร์เลส เน็ทเวอร์ค จํากัด
มอบส่วนลดให้แก่ลูกค้าเอไอเอสที่ใช้เอไอเอสพอยท์ 1 พอยท์ แลกรับส่วนลด 30 บาท ในการเติมเงินหรือออกบัตรโดยสาร เป็นเงินตั้งแต่ 300 บาทขึ้นไปต่อรายการ ณ ห้องออกบัตรโดยสาร MRT สายสีม่วง ทุกวันศุกร์ วันเสาร์ และวันอาทิตย์ ตั้งแต่วันนี้ - 31 ธันวาคม 2565
4) ธนาคารซิตี้แบงก์
มอบสิทธิพิเศษสําหรับผู้ใช้บริการที่ใช้บัตรเครดิตซิตี้ แคชแบ็ก แพลตตินั่ม ในการซื้อ/เติมเงินในบัตรโดยสาร ที่ห้องออกบัตรโดยสารเป็นเงินตั้งแต่ 300 บาทขึ้นไปต่อรายการ หรือแตะจ่ายผ่านระบบ EMV Contactless ที่สถานีรถไฟฟ้า จะได้รับเครดิตเงินคืน 10% โดยจํากัดการรับเครดิตเงินคืนรวมสูงสุด 500 บาท ตั้งแต่วันนี้ - 31 มกราคม 2566
ผู้ใช้บริการที่ใช้บัตรเครดิตซิตี้ประเภทอื่น ๆ ตามที่ธนาคารกําหนด จะได้รับเครดิตเงินคืนสูงสุด 100% เท่ากับยอดใช้จ่าย เมื่อซื้อหรือเติมเงินในบัตรโดยสารที่ห้องออกบัตรโดยสาร เป็นเงินตั้งแต่ 300 บาทขึ้นไป/รายการ หรือแตะจ่ายผ่านระบบ EMV Contactless เป็นเงินตั้งแต่ 15 บาทขึ้นไป/เที่ยว และใช้คะแนนสะสมซิตี้รีวอร์ดขั้นต่ํา 3,000 คะแนน ในการแลกรับเครดิตเงินคืน ตั้งแต่วันนี้ - 31 ธันวาคม 2565
ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทร. 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-สำนักงานกิจการยุติธรรม รับนโยบายรัฐมนตรีว่าการกระทรวงยุติธรรม เร่งหาแนวทางแก้กฎหมายส่งเสริม-คุ้มครองสิทธิมนุษยชนเพื่อเสนอ ครม.
วันอังคารที่ 9 พฤศจิกายน 2564
สํานักงานกิจการยุติธรรม รับนโยบายรัฐมนตรีว่าการกระทรวงยุติธรรม เร่งหาแนวทางแก้กฎหมายส่งเสริม-คุ้มครองสิทธิมนุษยชนเพื่อเสนอ ครม.
สํานักงานกิจการยุติธรรม รับนโยบายรัฐมนตรีว่าการกระทรวงยุติธรรม เร่งหาแนวทางแก้กฎหมายส่งเสริม-คุ้มครองสิทธิมนุษยชนเพื่อเสนอ ครม. หลังยังพบช่องโหว่ในการจัดระเบียบทะเบียนประวัติอาชญากร จนส่งผลกระทบต่อ ปชช. ในการดําเนินชีวิตแม้เจ้าตัวจะล้างมลทินไปหมดแล้ว
พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม เปิดเผยว่า นายวิษณุ เครืองาม รองนายกรัฐมนตรี ได้มอบหมายให้กระทรวงยุติธรรม เป็นหน่วยงานหลักในการพิจารณาแนวทางในการส่งเสริมและคุ้มครองสิทธิมนุษยชน โดยนายสมศักดิ์ เทพสุทิน รัฐมนตรีว่าการกระทรวงยุติธรรม เล็งเห็นถึงปัญหาด้านสิทธิมนุษยชน จึงสั่งการให้สํานักงานกิจการยุติธรรม เป็นหน่วยงานกลางในการประสานงานระหว่างหน่วยงานกระบวนการยุติธรรมที่เกี่ยวข้อง และจัดประชุมร่วมกับ สํานักงานศาลยุติธรรม สํานักงานอัยการสูงสุด สํานักงานคณะกรรมการกฤษฎีกา สํานักงานตํารวจแห่งชาติ กรมคุ้มครองสิทธิและเสรีภาพ และสํานักงานคณะกรรมการสิทธิมนุษยชนแห่งชาติ เพื่อพิจารณาข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชนในกระบวนการบริหารจัดการทะเบียนประวัติอาชญากร ซึ่งในที่ประชุมได้พิจารณาให้แก้ไขปรับปรุงกฎหมาย กฎ ระเบียบ หรือคําสั่งที่เกี่ยวข้อง ให้สอดคล้องกับหลักสิทธิมนุษยชนตามหน้าที่และอํานาจ และเพื่อเป็นการบริหารจัดการทะเบียนประวัติอาชญากรของไทยให้มีความสอดคล้องกับหลักสิทธิมนุษยชนมากยิ่งขึ้น หลังจากคณะกรรมการสิทธิมนุษยชนแห่งชาติ ได้ศึกษารวบรวมข้อเท็จจริงและวิเคราะห์ปัญหาจนพบว่า กระบวนการจัดเก็บทะเบียนประวัติอาชญากร ส่งผลกระทบด้านสิทธิมนุษยชนและเป็นสาเหตุสําคัญประการหนึ่งที่ทําให้ผู้พ้นโทษไม่สามารถกลับมาใช้ชีวิตในสังคมได้ตามปกติ รวมถึงการคุ้มครองสิทธิเจ้าของข้อมูลในเชิงบูรณาการยังไม่มีประสิทธิภาพเท่าที่ควร เช่น ไปกระทบต่อเสรีภาพในการประกอบอาชีพ เพราะโดนปฏิเสธไม่รับเข้าทํางาน หรือกรณีนายจ้างนําประวัติอาชญากรของผู้ร้องที่เคยถูกดําเนินคดีอาญาขณะเป็นเยาวชนมาประกอบการพิจารณาจนถูกปฏิเสธในที่สุด นอกจากนี้ อีกหนึ่งปัญหาที่พบคือฐานข้อมูลทะเบียนประวัติอาชญากรยังคงมีชื่ออยู่ในทะเบียนประวัติฯ แม้เจ้าตัวจะล้างมลทินจนหมดแล้วก็ตาม
“นอกจากนี้ ควรเร่งรัดปรับปรุงประมวลระเบียบการตํารวจไม่เกี่ยวกับคดี ลักษณะที่ 32 การพิมพ์ลายนิ้วมือ โดยให้มีการแยกบัญชีประวัติผู้ต้องหาหรือจําเลยซึ่งคดีอยู่ระหว่างพิจารณา และบัญชีบุคคลที่ศาลมีคําพิพากษาถึงที่สุดว่ากระทําความผิด รวมถึงบันทึกข้อมูลการล้างมลทินไว้ในทะเบียนประวัติอาชญากร และให้สํานักงานกิจการยุติธรรมในฐานะเจ้าของร่างพระราชบัญญัติประวัติอาชญากรรม พ.ศ. .... พิจารณาทบทวนกรณีฐานความผิดที่จําเป็นต้องมีการเปิดเผย หรือกรณีไม่เปิดเผยให้ชัดเจน ซึ่งต้องชั่งน้ําหนักระหว่างการคุ้มครองสิทธิของเจ้าของประวัติอาชญากรรมและการคุ้มครองสังคมให้ชัดเจน เพื่อเสนอต่อคณะรัฐมนตรีต่อไป” พันตํารวจโท พงษ์ธร ระบุ
รัฐบาลไทย-ข่าวทำเนียบรัฐบาล-การรถไฟแห่งประเทศไทยลงนามบันทึกข้อตกลงการส่งมอบงานถนนเลียบทางรถไฟ (Local Road)
วันพฤหัสบดีที่ 1 กรกฎาคม 2564
การรถไฟแห่งประเทศไทยลงนามบันทึกข้อตกลงการส่งมอบงานถนนเลียบทางรถไฟ (Local Road)
การรถไฟแห่งประเทศไทยลงนามบันทึกข้อตกลงการส่งมอบงานถนนเลียบทางรถไฟ (Local Road) ให้กรมทางหลวงชนบทเป็นผู้ดูแลบํารุงรักษา เพื่อให้ประชาชนผู้สัญจรได้รับความสะดวก และปลอดภัยในการใช้บริการ
นายนิรุฒ มณีพันธุ์ ผู้ว่าการรถไฟแห่งประเทศไทย และนายปฐม เฉลยวาเรศ อธิบดีกรมทางหลวงชนบท ได้ร่วมลงนามบันทึกข้อตกลงการส่งมอบและรับมอบงานถนนเลียบทางรถไฟ (Local Road) ตั้งแต่ถนนประชาชื่นถึงถนนกาญจนาภิเษก และระบบไฟฟ้าแสงสว่างรวมทั้งทรัพย์สินที่ใช้ในการบริหารจัดการพื้นที่ ให้แก่กรมทางหลวงชนบทเป็นผู้ดูแลงานบํารุงรักษา เพื่อให้ประชาชนผู้สัญจรได้รับความสะดวก และความปลอดภัยในการใช้บริการ
นายนิรุฒ มณีพันธุ์ ผู้ว่าการรถไฟแห่งประเทศไทย เปิดเผยว่า การลงนามบันทึกความร่วมมือครั้งนี้ การรถไฟฯ ได้มีการส่งมอบพื้นที่ถนนเลียบทางรถไฟ ตั้งแต่ถนนประชาชื่นถึงถนนกาญจนาภิเษกให้กรมทางหลวงชนบท ซึ่งเป็นหน่วยงานที่มีความเชี่ยวชาญ เป็นผู้ดูแลปรับปรุง บํารุงรักษาสภาพถนน เพื่อให้ประชาชนผู้ใช้รถใช้ถนน ได้รับความสะดวก ปลอดภัย และเกิดประโยชน์สูงสุดต่อส่วนรวม อีกทั้งการรถไฟฯ ยังได้ประสานกับการไฟฟ้านครหลวง เพื่อขอเชื่อมระบบไฟฟ้าเป็นไฟฟ้าสาธารณะอีกด้วย
ทั้งนี้ ในรายละเอียดบันทึกข้อตกลงดังกล่าว การรถไฟฯ ได้ส่งมอบทางเท้า ท่อระบายน้ํา ป้าย เครื่องหมายจราจร ระบบไฟฟ้าแสงสว่าง ทรัพย์สินและสิ่งก่อสร้าง ให้กรมทางหลวงชนบทเป็นผู้ดําเนินการดูแลบํารุงรักษา ครอบคลุมทั้งในด้านการติดตั้งเครื่องหมายจราจร สัญญาณไฟจราจร อุปกรณ์อํานวยความปลอดภัย การจัดระบบการระบายน้ํา ระบบไฟฟ้าแสงสว่าง ตลอดจนการจัดการจราจร ปลูกต้นไม้ และจัดทําสวนหย่อม โดยการรถไฟฯ ยังคงเป็นเจ้าของกรรมสิทธิ์ในพื้นที่อยู่เช่นเดิม
ท้ายนี้ การรถไฟฯ คาดหวังว่าการลงนามบันทึกข้อตกลงระหว่างทั้ง 2 หน่วยงานครั้งนี้ จะช่วยยกระดับการให้บริการพื้นที่ถนนเลียบทางรถไฟให้มีประสิทธิภาพ ตอบโจทย์ความต้องการของผู้ใช้รถใช้ถนนยิ่งขึ้น ซึ่งสอดคล้องกับเจตนารมณ์ของการรถไฟฯ ที่มุ่งเน้นการพัฒนาบริการที่ตอบสนองความต้องการของผู้ใช้บริการ และเพิ่มประสิทธิภาพในการให้บริการที่ดีที่สุดเพื่อพี่น้องประชาชนคนไทยตลอดไป
รัฐบาลไทย-ข่าวทำเนียบรัฐบาล-รัฐบาลคงมาตรการห้ามนำเข้าและห้ามขายบุหรี่ไฟฟ้า
วันจันทร์ที่ 4 เมษายน 2565
รัฐบาลคงมาตรการห้ามนําเข้าและห้ามขายบุหรี่ไฟฟ้า
วันจันทร์ที่ 5 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยสุขภาพคนไทยคณะกรรมการควบคุมผลิตภัณฑ์ยาสูบแห่งชาติจึงมีมติเห็นชอบให้คงมาตรการห้ามนําเข้าและห้ามขายบุหรี่ไฟฟ้า ตามจุดยืนในฐานะที่ไทยเป็นประเทศรัฐภาคีภายใต้กรอบอนุสัญญาว่าด้วยการควบคุมยาสูบขององค์การอนามัยโลก เพื่อปกป้องเด็ก เยาวชน ตลอดจนประชาชนที่ไม่สูบบุหรี่ จากพิษภัยของบุหรี่ไฟฟ้าและผลิตภัณฑ์ยาสูบทุกประเภท ภายใต้แนวนโยบาย “ปลอดภัยไว้ก่อน เพื่อสุขภาพที่ดีที่สุด” เนื่องจากบุหรี่ไฟฟ้าไม่ช่วยให้ลดหรือเลิกการสูบบุหรี่ได้จริง ทั้งยังมีสารนิโคตินที่ทําให้เกิดการเสพติดเช่นเดียวกับบุหรี่ธรรมดา และยังเป็นจุดเริ่มต้นในการสูบบุหรี่ของเด็กและเยาวชน จึงส่งผลเสียต่อสังคมทําให้ประเทศไทยถอยหลังในการควบคุมการบริโภคยาสูบ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ยินดีที่ Fitch Ratings (Fitch) เชื่อมั่นคงอันดับความน่าเชื่อถือของประเทศไทยที่ BBB+
วันพุธที่ 22 ธันวาคม 2564
​โฆษกรัฐบาลเผยนายกฯ ยินดีที่ Fitch Ratings (Fitch) เชื่อมั่นคงอันดับความน่าเชื่อถือของประเทศไทยที่ BBB+
และคงมุมมองความน่าเชื่อถือของประเทศไทยอยู่ในระดับมีเสถียรภาพ (Stable Outlook)
นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลและรู้สึกยินดีที่บริษัท Fitch Ratings (Fitch) ซึ่งเปิดเผยรายงานเมื่อวันที่ 20 ธันวาคม 2564 ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) โดยนายกรัฐมนตรีเห็นว่าผลจากคงอันดับความน่าเชื่อถือดังกล่าว สะท้อนความเชื่อมั่นของความเข้มแข็งด้านนโยบายการเงินการคลังที่รอบคอบของรัฐบาล และ ขอบคุณที่ Fitch เชื่อมั่นว่ารัฐบาลไทยสามารถบริหารจัดการความเสี่ยงหนี้สาธารณะที่เพิ่มขึ้นได้เป็นอย่างดี สืบเนื่องจากการดําเนินนโยบายของรัฐบาลที่มีกลยุทธ์การบริหารหนี้สาธารณะภายใต้กรอบวินัยการเงินการคลังที่เข้มแข็ง ทั้งนี้ นายกรัฐมนตรีได้ขอบคุณทุกหน่วยงานที่เกี่ยวข้องที่ได้ร่วมทํางานอย่างเข้มแข็งเห็นผลอย่างชัดเจนจนเป็นที่ยอมรับ
โฆษกรัฐบาลกล่าวว่า Fitch ยังคาดการณ์ถึงสถานการณ์เศรษฐกิจของประเทศไทยปี 2565 ที่มีแนวโน้มเติบโตดีขึ้น โดย Fitch คาดว่าจะขยายตัวที่ร้อยละ 4.5 เพราะมองว่ารัฐบาลมีมาตรการสนับสนุนด้านการเงินการคลัง การส่งออกมีแนวโน้มเพิ่มขึ้นอย่างต่อเนื่อง และการฟื้นตัวของภาคการท่องเที่ยว นอกจากนี้ การเพิ่มเพดานสัดส่วนหนี้สาธารณะต่อ GDP จากร้อยละ 60 เป็นร้อยละ 70 จะช่วยเพิ่มพื้นที่ทางการคลังเพื่อการลงทุนและการฟื้นฟูเศรษฐกิจและสังคม สําหรับภาคการเงินต่างประเทศ (External Finance) ของไทย Fitch ยังคงมองว่ามีความแข็งแกร่ง และคาดว่า ดุลบัญชีเดินสะพัดของประเทศไทยจะกลับมาเกินดุลที่ร้อยละ 0.8 ต่อ GDP และร้อยละ 3.5 ต่อ GDP ในปี 2565 และปี 2566 ตามลําดับ หลังจากขาดดุลที่ร้อยละ 2 ในปี 2564
โฆษกรัฐบาลกล่าวเพิ่มเติมว่า รายงานของ Fitch สะท้อนถึงความพยายามของรัฐบาลที่ดําเนินนโยบายทางการเงินและการคลังอย่างรอบคอบ การกู้เงินก็เป็นไปเพื่อผลประโยชน์ของพี่น้องประชาชน และมีการดําเนินมาตรการทางการคลังอย่างมีเป้าหมายเพื่อช่วยเหลือประชาชนและผู้ประกอบการ และฟื้นฟูเศรษฐกิจและสังคม จากการได้รับผลกระทบจากการระบาดของโรคโควิด-19
รัฐบาลไทย-ข่าวทำเนียบรัฐบาล-รัฐบาลชวนประชาชนลด ละ เลิก อบายมุข ตลอดพรรษา
วันจันทร์ที่ 18 กรกฎาคม 2565
รัฐบาลชวนประชาชนลด ละ เลิก อบายมุข ตลอดพรรษา
วันพฤหัสบดีที่ 14 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
เนื่องในเทศกาลวันเข้าพรรษาและวันงดดื่มสุราแห่งชาติ 14 ก.ค.2565รัฐบาลเชิญชวนพุทธศาสนิกชนร่วมกิจกรรมหล่อเทียนพรรษาออนไลน์ผ่านทางเว็บไซต์
www.วันสําคัญทางพระพุทธศาสนา.com เพื่อสืบสานพระพุทธศาสนาและเป็นสิริมงคลแก่ชีวิตรวมถึงเชิญชวนประชาชนร่วมกันรักษาศีล ลด ละ เลิกอบายมุข ตลอดทั้งพรรษา โดยเฉพาะสุรา ซึ่ง พลเอกประยุทธ์ จันทร์โอชา นายกรัฐมนตรี ให้คําขวัญวันงดดื่มสุราแห่งชาติประจําปี 2565 ไว้ว่า “ปลอดเหล้า
ปลอดโรค ปลอดภัย ห่างไกลโควิด-19” เพื่อให้ประชาชนมีสุขภาพแข็งแรงทั้งกายใจ สร้างความสุขให้แก่ตนเอง ครอบครัว และสังคมผู้สนใจร่วมกิจกรรมสามารถลงนามปฏิญาณตนเลิกเหล้าช่วงเข้าพรรษาได้ที่เว็บไซต์stopdrink.com/kaopansa65
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. กำชับ รพ.เอกชนห้ามปฏิเสธการรักษาหญิงตั้งครรภ์ในการดูแลติดโควิด-19 ฝ่าฝืนมีความผิดตาม กม.
วันศุกร์ที่ 27 สิงหาคม 2564
สธ. กําชับ รพ.เอกชนห้ามปฏิเสธการรักษาหญิงตั้งครรภ์ในการดูแลติดโควิด-19 ฝ่าฝืนมีความผิดตาม กม.
....
กรมสนับสนุนบริการสุขภาพ (สบส.) กระทรวงสาธรณสุข กําชับสถานพยาบาลเอกชนที่ผู้ป่วยฝากครรภ์ไว้ หากตรวจพบว่าหญิงตั้งครรภ์ในการดูแลป่วยด้วยโรคโควิด-19 ต้องรักษาอย่างทันท่วงที และห้ามปฏิเสธการรักษา
.
กรณีที่ไม่สามารถรักษาพยาบาล /คลอดฉุกเฉินได้ในขณะนั้น จะต้องส่งต่อผู้ตั้งครรภ์ไปยังสถานพยาบาลอื่น ตามความเหมาะสม ห้ามทอดทิ้งให้ผู้ป่วยหาที่รักษาเอง
.
ส่วนค่าใช้จ่ายในการรักษานั้น ให้สถานพยาบาลเบิกจ่ายตามหลักเกณฑ์ ค่าใช้จ่าย ตามพ.ร.บ.ว่าด้วยโรคติดต่ออันตรายกรณีโรคโควิด-19
.
หากสถานพยาบาลเอกชนใดไม่ปฏิบัติตาม ต้องระวางโทษจําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ
.
กรณีพบเห็นการเรียกเก็บค่าใช้จ่าย หรือปฏิเสธการรักษาผู้ป่วยฉุกเฉินวิกฤติของสถานพยาบาลเอกชน ในพื้นที่กรุงเทพฯ สามารถร้องเรียนได้ที่สายด่วน กรม สบส. โทร. 1426
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท บรรเทาความเดือดร้อนให้กับประชาชน ระดมกำลังเจ้าหน้าที่ติดตั้งสะพานเบลีย์ บนถนนสาย ตก.4014 จังหวัดตาก หลังได้รับผลกระทบจากอุทกภัย คาดแล้วเสร็จ 3 กันยายนนี้
วันพุธที่ 1 กันยายน 2564
กรมทางหลวงชนบท บรรเทาความเดือดร้อนให้กับประชาชน ระดมกําลังเจ้าหน้าที่ติดตั้งสะพานเบลีย์ บนถนนสาย ตก.4014 จังหวัดตาก หลังได้รับผลกระทบจากอุทกภัย คาดแล้วเสร็จ 3 กันยายนนี้
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 8 (นครสวรรค์) และแขวงทางหลวงชนบทตาก นํากําลังเจ้าหน้าที่พร้อมเครื่องจักร เร่งประกอบและติดตั้งสะพานเบลีย์ ซึ่งคาดว่าจะดําเนินการแล้วเสร็จ ภายในวันที่ 3 กันยายน 2564 นี้
กรมทางหลวงชนบท (ทช.) กระทรวงคมนาคม​ โดยสํานักบํารุงทาง รายงานสถานการณ์ถนนทางหลวงชนบทที่ได้รับผลกระทบจากร่องมรสุมพาดผ่านภาคเหนือตอนล่าง ในขณะนี้ (1 ก.ย.64 เวลา 08.30 น.) ว่ามีถนน ทช.​ ที่ประสบอุทกภัย ไม่สามารถสัญจรผ่านได้ 1 สายทาง คือ ถนนทางหลวงชนบทสาย ตก.4014 แยกทางหลวงแผ่นดินหมายเลข 1090 - บ้านพบพระเหนือ อําเภอแม่สอด อําเภอพบพระ จังหวัดตาก ช่วง กม.​ ที่ 10+697 -​ 10+727 ซึ่งมีสะพานคอนกรีตเสริมเหล็กเกิดการทรุดตัว เนื่องจากมีฝนตกหนักในพื้นที่อย่างต่อเนื่องและเกิดน้ําป่าไหลหลากกัดเซาะตอม่อของสะพาน ซึ่งขณะนี้สํานักงานทางหลวงชนบทที่ 8 (นครสวรรค์) และแขวงทางหลวงชนบทตาก นํากําลังเจ้าหน้าที่พร้อมเครื่องจักร เร่งประกอบและติดตั้งสะพานเบลีย์ ซึ่งคาดว่าจะดําเนินการแล้วเสร็จ ภายในวันที่ 3 กันยายน 2564 นี้ เพื่อบรรเทาความเดือดร้อนให้ประชาชนสามารถสัญจรผ่านได้ชั่วคราว ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบท ที่ได้สั่งการให้หน่วยงานในพื้นที่บริหารจัดการเส้นทางและให้รีบนําเครื่องมือเครื่องจักรเข้าดําเนินการทันที เพื่อให้ประชาชนสามารถสัญจรผ่านได้อย่างปลอดภัย
ทั้งนี้ ทช. จะเร่งดําเนินการให้เข้าสู่ภาวะปกติ และจะประชาสัมพันธ์ให้ประชาชนรับทราบต่อไป ขออภัยในความไม่สะดวกไว้ ณ ที่นี้ด้วย ประชาชนสามารถสอบถามหรือแจ้งเหตุอุทกภัยได้ที่สายด่วนกรมทางหลวงชนบท 1146
รัฐบาลไทย-ข่าวทำเนียบรัฐบาล-เลขาธิการ คปภ. เปิดเผยทำประกันภัยโควิดแบบ “เจอ จ่าย จบ” 2 ฉบับ แต่ยืนยันไม่ขอรับค่าสินไหมทดแทน
วันอังคารที่ 18 มกราคม 2565
เลขาธิการ คปภ. เปิดเผยทําประกันภัยโควิดแบบ “เจอ จ่าย จบ” 2 ฉบับ แต่ยืนยันไม่ขอรับค่าสินไหมทดแทน
ตามที่ได้มีการแจ้งข่าวการติดโควิดของเลขาธิการ คปภ. ออกไปแล้วนั้น มีสื่อมวลชนให้ความสนใจและสอบถามเข้ามาเป็นจํานวนมากว่า ตนได้ทําประกันภัยโควิดไว้หรือไม่ จึงขอชี้แจงว่าได้ทําประกันภัยดังกล่าวไว้ โดยภรรยาตนซื้อประกันภัยโควิดแบบเจอ จ่าย จบ
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (เลขาธิการ คปภ.) เปิดเผยว่า ตามที่ได้มีการแจ้งข่าวการติดโควิดของตนออกไปแล้วนั้น ปรากฏว่า มีสื่อมวลชนให้ความสนใจและสอบถามเข้ามาเป็นจํานวนมากว่า ตนได้ทําประกันภัยโควิดไว้หรือไม่ จึงขอชี้แจงว่าได้ทําประกันภัยดังกล่าวไว้ โดยภรรยาตนซื้อประกันภัยโควิดแบบเจอ จ่าย จบ ไว้กับบริษัท กรุงเทพประกันภัย จํากัด (มหาชน) และบริษัท วิริยะประกันภัย จํากัด (มหาชน) ให้ตนทางออนไลน์ เพราะซื้อได้ง่าย และสะดวก โดยซื้อตั้งแต่ปี 2563 แล้ว เหตุที่ภรรยาซื้อจากสองบริษัทนี้เพราะปกติได้ทําประกันภัยรถยนต์กับบริษัทนี้อยู่แล้ว ต่อมาเมื่อครบกําหนด บริษัทก็ส่งข้อความมาเตือนว่าจะต่อประกันภัยหรือไม่ ภรรยาของตนได้ต่อประกันภัยไป โดยขณะที่ทําประกันภัย ตนคิดว่าคงไม่ติดโควิดเพราะระมัดระวังตัวเป็นอย่างดี แต่ซื้อประกันภัยไว้เพื่อบริหารความเสี่ยง
“ตอนซื้อภรรยาผมไม่ทราบว่ามีข้อความให้บริษัทบอกเลิกสัญญาได้ ซึ่งคนทั่วไป ผมเชื่อว่าก็คงไม่ทราบเช่นกัน ภรรยาเอากรมธรรม์ประกันภัยที่บริษัทส่งมาให้ทางออนไลน์ให้ผมดูภายหลัง ปรากฏว่าข้อความที่เป็นเงื่อนไข ของกรมธรรม์ประกันภัยนั้นมีครับ แต่ถ้าอยากทราบต้องคลิกเข้าไปอ่าน ซึ่งคนส่วนใหญ่จะไม่คลิกเข้าไปดูครับ”
เนื่องจากการใช้สิทธิเคลมประกันภัยเป็นสิทธิส่วนตัวของผม ผมพิจารณาด้วยความรอบคอบแล้ว ขอประกาศให้ทราบทั่วกันถึงการยืนยันของผมว่า ผมจะไม่เคลมประกันภัยโควิดแบบเจอ จ่าย จบ ที่ภรรยาผมซื้อให้จากสองบริษัทดังกล่าว ด้วยเหตุผลดังนี้
1. เวลานี้ผมยังมีสวัสดิการและเงินเดือนพอที่จะดูแลค่ารักษาพยาบาลได้ เพื่อบริษัทประกันภัยจะได้เอาเงินประกันภัยเจอ จ่าย จบ ไปจ่ายให้ผู้เอาประกันภัยคนอื่นที่เขาเดือดร้อน
2. เพื่อแสดงถึงความบริสุทธิ์ใจของผม และไม่ให้เกิดประเด็นที่อาจจะไปอ้างว่าที่ผมต่อสู้เรื่องไม่ให้เลิกประกันภัยเจอ จ่าย จบ เพราะผมต้องการจะป่วยเป็นโควิด แล้วเคลมประกันภัยเพื่อประโยชน์ส่วนตัว ทั้งๆ ที่ไม่เป็นความจริงเลย จะได้เป็นการยืนยันด้วยว่าที่ผมต่อสู้อยู่ในขณะนี้เป็นการต่อสู้เพื่อผู้เอาประกันภัยที่เขาเดือดร้อน และเพื่อไม่ให้ความเชื่อมั่นของระบบประกันภัยไทยถูกทําลาย
ส่วนเรื่องเชิญ 14 บริษัทประกันภัยมาหารือเพื่อยืนยันการคุ้มครองและหาทางออกร่วมกันจะเดินหน้าต่อไป ไม่เลื่อนออกไปอย่างแน่นอน เพราะได้มอบหมายทีมงานไว้แล้ว จึงขอให้มั่นใจว่า สํานักงาน คปภ. จะทําหน้าที่ของหน่วยงานกํากับฯอย่างดีที่สุดเพื่อให้เป็นที่พึ่งด้านประกันภัยของประชาชนได้อย่างแท้จริง
รัฐบาลไทย-ข่าวทำเนียบรัฐบาล-ดีอีเอส เปิดรายชื่อ 7 หน่วยงานทำเวลาสกัดข่าวปลอมได้ภายใน 1 ชม.
วันพุธที่ 29 กันยายน 2564
ดีอีเอส เปิดรายชื่อ 7 หน่วยงานทําเวลาสกัดข่าวปลอมได้ภายใน 1 ชม.
ดีอีเอส เปิดรายชื่อ 7 หน่วยงานทําเวลาสกัดข่าวปลอมได้ภายใน 1 ชม.
“ภุชพงค์”รองปลัดดีอีเอสอัพเดทความร่วมมือหน่วยงานรัฐในการเดินหน้าแก้ไขปัญหาเฟคนิวส์เปิด7รายชื่อผลงานเด่นใช้เวลาไม่ถึง1ชั่วโมงยืนยันข้อเท็จจริงตอบกลับศูนย์ต่อต้านข่าวปลอม
นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวระหว่างเปิดการอบรมเชิงปฏิบัติการ"การใช้งานระบบสําหรับผู้ประสานงานการตรวจสอบข่าวปลอม
เพื่อสร้างเครือข่ายผู้ปฏิบัติงานและวิธีการแก้ไขปัญหาข่าวปลอม"วันนี้(29ก.ย. 64)ว่ากิจกรรมครั้งนี้ได้รับความสนใจอย่างมากโดยมีผู้สนใจสมัครเข้าร่วมอบรมกว่า600คนจากหน่วยงานจํานวนมากกว่า300แห่งครอบคลุมหน่วยงานราชการองค์การมหาชนและบริษัทมหาชนโดยกระทรวงฯและศูนย์ต่อต้านข่าวปลอมมีวัตถุประสงค์เพื่อให้กลุ่มเป้าหมายได้แก่ผู้ประสานงานเครือข่ายกลุ่มนิติกรตลอดจนเครือข่ายผู้ที่เกี่ยวข้องได้เข้าใจในกระบวนการตรวจสอบและแก้ไขปัญหาข่าวปลอมบทบาทขั้นตอนของผู้ประสานศูนย์ฯให้สามารถตรวจสอบและการแจ้งกลับมาผ่านศูนย์ฯตลอดจนการเผยแพร่ข่าวที่ถูกต้องตรวจสอบแล้วได้
โดยหน่วยงานราชการที่จัดส่งผู้แทน/ผู้ประสานงานเครือข่ายเข้ามาร่วมการอบรมจํานวนมากสุดเป็นลําดับต้นๆประกอบด้วยสํานักนายกรัฐมนตรีกระทรวงอุตสาหกรรมกระทรวงสาธารณสุขกระทรวงศึกษาธิการและกระทรวงยุติธรรมตามลําดับ
ขณะที่จากการจัดอันดับ10หน่วยงานที่ให้ความร่วมมือมากสุดกับศูนย์ต่อต้านข่าวปลอมในการตรวจสอบยืนยันข้อเท็จจริงล่าสุดพบว่าในจํานวนนี้มีอยู่7หน่วยงานที่มีระยะเวลาในการตอบกลับโดยเฉลี่ยไม่ถึง1ชั่วโมงโดยหนึ่งในนี้คือกรมประชาสัมพันธ์สํานักนายกรัฐมนตรีซึ่งเป็นหน่วยงานมีจํานวนเรื่องที่ได้รับการประสานงานเพื่อตรวจสอบยืนยันมากสุดถึง328เรื่อง
สําหรับรายชื่อ10ลําดับหน่วยงานที่ให้ความร่วมมือมากที่สุด(ข้อมูลณวันที่27ก.ย. 64)ได้แก่1.กรมชลประทานระยะเวลาตอบกลับโดยเฉลี่ย5นาทีการตอบกลับ100% 2.สํานักงานปลัดกระทรวงยุติธรรม10นาทีการตอบกลับ83.33% 3.สํานักงานประชาสัมพันธ์สํานักงานปลัดกรุงเทพมหานคร14นาทีการตอบกลับ98.70%
4.กรมวิทยาศาสตร์การแพทย์19นาทีการตอบกลับ95% 5.กรมการขนส่งทางบก20นาทีการตอบกลับ100% 6.กรมประชาสัมพันธ์สํานักนายกรัฐมนตรี50นาทีการตอบกลับ99.70% 7.สํานักงานปลัดกระทรวงการพัฒนาสังคมและความมั่นคงของมนุษย์55นาทีการตอบกลับ100%
8.กรมอุตุนิยมวิทยา1ชั่วโมง44นาทีการตอบกลับ100% 9.ธนาคารออมสินกระทรวงการคลัง1ชั่วโมง55นาทีการตอบกลับ100%และ10.กรมการแพทย์กระทรวงสาธารณสุข1ชั่วโมง58นาทีการตอบกลับ95.75%
นายภุชพงค์กล่าวว่าสําหรับภาพรวมของข้อความข่าวที่ต้องคัดกรองทั้งหมดของศูนย์ต่อต้าน
ข่าวปลอมตั้งแต่วันที่1พ.ย. 62 - 27ก.ย. 64มีจํานวนรวม312,878,097ข้อความและเข้าเกณฑ์ดําเนินการตรวจสอบ25,232ข้อความขณะที่หลังจากคัดกรองพบข้อความข่าวที่ต้องดําเนินการตรวจสอบ11,811เรื่องโดยหมวดหมู่สุขภาพมีจํานวนข่าวที่เข้าข่ายการตรวจสอบมากที่สุดจํานวน6,264เรื่องคิดเป็น53%รองลงมาเป็นหมวดหมู่นโยบายรัฐ5,118เรื่องคิดเป็น43%หมวดหมู่เศรษฐกิจ224เรื่องคิดเป็น2%และหมวดหมู่ภัยพิบัติ205เรื่องคิดเป็น2%ตามลําดับ
***********
รัฐบาลไทย-ข่าวทำเนียบรัฐบาล-ดีอีเอส - ก.แรงงานฯ งานฉลองครบรอบ 45 ปี สานสัมพันธ์ ไทย-ยูเออี ณ อาคารแสดงประเทศไทย งาน Expo 2020 Dubai
วันเสาร์ที่ 11 ธันวาคม 2564
ดีอีเอส - ก.แรงงานฯ งานฉลองครบรอบ 45 ปี สานสัมพันธ์ ไทย-ยูเออี ณ อาคารแสดงประเทศไทย งาน Expo 2020 Dubai
ดีอีเอส - ก.แรงงานฯ งานฉลองครบรอบ 45 ปี สานสัมพันธ์ ไทย-ยูเออี ณ อาคารแสดงประเทศไทย งาน Expo 2020 Dubai
เมื่อวันที่9ธันวาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยดร.ณัฐพลนิมมานพัชรินทร์ผู้อํานวยการใหญ่สํานักงานส่งเสริมเศรษฐกิจดิจิทัล(depa)และคณะผู้บริหารเข้าร่วมงานฉลองความสัมพันธ์ระหว่างประเทศไทยและสหรัฐอาหรับเอมิเรตส์(ยูเออี)ครบรอบ45ปีณบริเวณลานหน้าอาคารแสดงประเทศไทยอย่างพร้อมเพรียงเมืองดูไบประเทศสหรัฐอาหรับเอมิเรตส์ ซึ่งได้รับเกียรติจากนายสุชาติชมกลิ่นรัฐมนตรีว่าการกระทรวงแรงงานเป็นประธานในพิธีโดยมีนายวราวุธภู่อภิญญาเอกอัครราชทูตณกรุงอาบูดาบีนายชัยรัตน์ศิริวัฒน์กงสุลใหญ่ณเมืองดูไบให้การต้อนรับ
นายสุชาติประธานในพิธีได้กล่าวแสดงความยินดีถึงความสัมพันธ์อันดีระหว่างไทย-ยูเออีที่มีมั่นคงและราบรื่นในทุกๆด้านพร้อมทั้งกล่าวถึงความนิยมของอาคารแสดงประเทศไทยที่ได้รับความสนใจจากผู้ที่มาเยี่ยมชมในงานExpo 2020 Dubaiซึ่งผลตอบรับอันดีเหล่านี้ก็เป็นส่วนหนึ่งของความร่วมมืออย่างเต็มที่ของไทยและยูเออีเช่นกันหลังจากนั้นเป็นพิธีมอบเกียรติบัตรสําหรับผู้ชนะการประกวดตราสัญลักษณ์งานฉลองความสัมพันธ์ไทย-ยูเออีครบรอบ45ปีพร้อมทั้งได้ร่วมชมการแสดงอันถ่ายทอดถึงวัฒธรรมของประเทศไทยและยูเออี
นอกจากนี้การฉลองความสัมพันธ์ดังกล่าวอาคารแสดงประเทศไทยได้มีการจัดนิทรรศการฉลองครบรอบ45ปีการสถาปนาความสัมพันธ์ทางการทูตระหว่างประเทศไทยกับสหรัฐอาหรับเอมิเรตส์ด้านหน้าอาคารมีนิทรรศการเป็นบอกเล่าประวัติความเป็นมาของความสัมพันธ์ระหว่าง2ประเทศในด้านต่างๆซึ่งมีพิธีเปิดนิทรรศการเมี่อวันที่7ธันวาคมที่ผ่านมาโดยจะจัดแสดงจนถึงวันที่13ธันวาคม2564
ประเทศไทยและสหรัฐอาหรับเอมิเรตส์ได้สถาปนาความสัมพันธ์ทางการทูตระหว่างกันเมื่อวันที่12ธันวาคม2518โดยไทยเปิดสถานกงสุลใหญ่ณเมืองดูไบก่อนเป็นลําดับแรกเมื่อเดือนมกราคม2535และต่อมาเปิดสถานเอกอัครราชทูตณกรุงอาบูดาบีเมื่อวันที่3พฤศจิกายน2537
**************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมยินดี มอบประกาศนียบัตร ผู้จบหลักสูตรการบริหารงานยุติธรรมระดับสูง ชี้ การพัฒนาบุคลากร เป็นเรื่องสำคัญ เพราะเป็นกลไกหลักขับเคลื่อนกระบวนการยุติธรรม
วันพฤหัสบดีที่ 11 สิงหาคม 2565
รัฐมนตรีว่าการกระทรวงยุติธรรม ร่วมยินดี มอบประกาศนียบัตร ผู้จบหลักสูตรการบริหารงานยุติธรรมระดับสูง ชี้ การพัฒนาบุคลากร เป็นเรื่องสําคัญ เพราะเป็นกลไกหลักขับเคลื่อนกระบวนการยุติธรรม
รัฐมนตรีว่าการกระทรวงยุติธรรม ร่วมยินดี มอบประกาศนียบัตร ผู้จบหลักสูตรการบริหารงานยุติธรรมระดับสูง ชี้ การพัฒนาบุคลากร เป็นเรื่องสําคัญ เพราะเป็นกลไกหลักขับเคลื่อนกระบวนการยุติธรรม
วันที่ 10 สิงหาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ตนได้เป็นประธานมอบประกาศนียบัตร และเข็มวิทยฐานะการบริหารงานยุติธรรม ประจําปีงบประมาณ 2565 ของสํานักงานกิจการยุติธรรม ให้แก่ผู้ที่สําเร็จการฝึกอบรมหลักสูตรการบริหารงานยุติธรรมระดับสูง รุ่นที่ 13 (ยธส. 13) หลักสูตรการบริหารงานยุติธรรมระดับกลาง รุ่นที่ 17 (ยธก.17) และผู้ทําคุณประโยชน์ด้านกระบวนการยุติธรรม รวมจํานวน 113 คน โดยมี นางพงษ์สวาท กายอรุณสุทธิ์ ปลัดกระทรวงยุติธรรม ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม และผู้บริหารสํานักงานกิจการยุติธรรม เข้าร่วม
โดยนายสมศักดิ์ กล่าวว่า การที่สํานักงานกิจการยุติธรรม ได้ดําเนินการพัฒนาบุคลากรในกระบวนการยุติธรรม ถือเป็นเรื่องที่มีความสําคัญและเหมาะสม เนื่องจากบุคลากรเป็นกลไกหลักในการขับเคลื่อนและพัฒนากระบวนการยุติธรรมของประเทศ และการพัฒนาบุคลากรเพื่อสร้างเครือข่ายความร่วมมือระหว่างหน่วยงาน นับเป็นจุดเริ่มต้นของการเสริมสร้างประสิทธิภาพในการบริหารงาน การดําเนินงานโดยอาศัยความร่วมมือร่วมใจของนักบริหารงานยุติธรรม รวมถึงนักบริหารจากภาคเอกชน
นายสมศักดิ์ กล่าวอีกว่า ผลงานวิชาการที่ได้จากหลักสูตรดังกล่าวในครั้งนี้ ถือเป็นข้อเสนอแนะในการพัฒนากระบวนการยุติธรรม ที่สอดรับกับการเปลี่ยนแปลงในบริบทของสังคมโลก โดยการนํานวัตกรรมมาปรับใช้ในการบริการประชาชนในด้านต่างๆ รวมถึงการอํานวยความยุติธรรม และหวังว่าผู้ที่ได้เข้าอบรมจะสามารถบูรณาการการทํางานร่วมกัน เพื่อยกระดับการอํานวยความยุติธรรมให้แก่ประชาชนได้อย่างทั่วถึง และเท่าเทียม
ขณะที่ พันตํารวจโท พงษ์ธร กล่าวว่า การพัฒนาบุคลากรในกระบวนการยุติธรรม เป็นอีกหนึ่งภารกิจของสํานักงานกิจการยุติธรรม โดยได้ดําเนินการในรูปแบบการฝึกอบรม ผ่านหลักสูตรต่างๆ เพื่อพัฒนาบุคลากรจากหน่วยงานในกระบวนการยุติธรรม หน่วยงานบังคับใช้กฎหมาย และหน่วยงานที่เกี่ยวข้อง พร้อมส่งเสริมให้การบริหารองค์กรในกระบวนการยุติธรรมเป็นไปในทิศทางเดียวกัน และส่งเสริมการเป็นผู้นําการบริหารราชการยุคใหม่ ด้วยแนวคิดเชิงบูรณาการ
รัฐบาลไทย-ข่าวทำเนียบรัฐบาล-“นราพัฒน์” จับมือผู้ส่งออกผลไม้ จัดติวเข้มเกษตรกรผู้ปลูกทุเรียนภาคเหนือเพื่อการส่งออก ครั้งที่ 1
วันจันทร์ที่ 24 มกราคม 2565
“นราพัฒน์” จับมือผู้ส่งออกผลไม้ จัดติวเข้มเกษตรกรผู้ปลูกทุเรียนภาคเหนือเพื่อการส่งออก ครั้งที่ 1
“นราพัฒน์” จับมือผู้ส่งออกผลไม้ จัดติวเข้มเกษตรกรผู้ปลูกทุเรียนภาคเหนือเพื่อการส่งออก ครั้งที่ 1 มุ่งยกระดับคุณภาพและมาตรฐาน สร้างความได้เปรียบเหนือประเทศคู่แข่ง มั่นใจ การส่งออกทุเรียนภาคเหนือไปโลดแน่
(เมื่อวันที่ 22 ม.ค. 65) นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เป็นประธานเปิด “โครงการอบรมพัฒนาเกษตรกรผู้ปลูกทุเรียนภาคเหนือเพื่อการส่งออก ครั้งที่ 1” ณ หอประชุมตลาดผลไม้เทศบาลตําบลหัวดง (OTOP) อําเภอลับแล จังหวัดอุตรดิตถ์ โดยกระทรวงเกษตรและสหกรณ์ และบริษัทพันธมิตรด้านการส่งออกผลไม้ ประกอบด้วย บริษัท เดอะลิส อินเตอร์ คอร์ปอเรชั่น บริษัท เอ็นทีเอฟ อินเตอร์กรุ๊ป(ไทยแลนด์) จํากัด และบริษัท กสิรุ่งเรือง จํากัด ได้ร่วมกันสนับสนุนค่าใช้จ่ายในการจัดอบรม ภายใต้วัตถุประสงค์เพื่อขับเคลื่อนการส่งออกผลไม้ไปยังตลาดทั้งในประเทศและต่างประเทศ รวมถึงการยกระดับความรู้เกษตรกรและการเพิ่มประสิทธิภาพด้านต่าง ๆ นําไปสู่การยกระดับด้านคุณภาพการผลิตแก่เกษตรกรในพื้นที่ภาคเหนืออย่างครบวงจร ซึ่งได้รับความสนใจจากเกษตรกรเข้าร่วมกว่า 100 คน
นายนราพัฒน์ กล่าวว่า โครงการอบรมพัฒนาเกษตรกรผู้ปลูกทุเรียนภาคเหนือเพื่อการส่งออก ครั้งที่ 1 นี้ ถือเป็นก้าวสําคัญของการพัฒนาเกษตรกร โดยเฉพาะผู้ปลูกทุเรียนในพื้นที่ภาคเหนือ ซึ่งจะได้เรียนรู้ถึงการพัฒนาการผลิตทุเรียนให้ได้ตามมาตรฐาน GAP รวมถึงการป้องกันจํากัดหนอนเจาะเมล็ดทุเรียน จากวิทยากรผู้ทรงคุณวุฒิ จากศูนย์วิจัยและพัฒนาการเกษตรอุตรดิตถ์ อีกทั้งยังมีการให้บริการด้านการเกษตร การจัดนิทรรศการความรู้จากหน่วยงานต่าง ๆ เช่น ธนาคารเพื่อการเกษตรและสหกรณ์การเกษตร (ธ.ก.ส.) จังหวัดอุตรดิตถ์ เป็นต้น
"ภาพรวมในการจัดอบรมครั้งนี้อบรม ทุกฝ่ายเห็นตรงกันว่าทุเรียนหมอนทอง ยังเป็นผลไม้ที่มีอนาคต มีการส่งออกที่ดีขึ้นตามลําดับ นับตั้งแต่เดือนมกราคมถึงเดือนสิงหาคม 2564 ที่ผ่านมา สามารถส่งออกเป็นมูลค่าทั้งสิ้น 89,000 ล้านบาท เพิ่มขึ้นถึงร้อยละ 76 เมื่อเทียบกับปี 2563 อย่างไรก็ตาม สิ่งที่กลุ่มผู้ประกอบการต้องการให้พัฒนามากขึ้น คือ การเสริมสร้างความรู้ความเข้าใจให้แก่เกษตรกร เพื่อรักษาคุณภาพผลผลิต ที่จะช่วยสร้างความเชื่อมั่นให้กับตลาดต่างประเทศ สร้างความได้เปรียบในการแข่งขันกับประเทศคู่แข่ง เช่น เวียดนามและมาเลเซีย โดยสิ่งที่ต้องเน้นย้ํากับเกษตรกร คือ ต้องมีการผลิตที่มีคุณภาพ ปลอดภัยตามมาตรฐานที่กําหนด เช่น การรับรองมาตรฐาน GAP เนื่องจากการส่งออกทุเรียนไปยังตลาดต่างประเทศ โดยเฉพาะประเทศจีน ซึ่งมีมาตรการควบคุมการนําเข้าที่เข้มงวดในเรื่องโรคและแมลงนั้น ต้องให้ความสําคัญกับการจัดการดูแลเรื่องเหล่านี้เป็นพิเศษ” นายนราพัฒน์ กล่าว
รัฐบาลไทย-ข่าวทำเนียบรัฐบาล-รมว.สุชาติ ลดอัตราดอกเบี้ยกองทุนเพื่อผู้รับงานไปทำที่บ้าน ปี 65 0% นาน 12 งวด
วันอาทิตย์ที่ 5 ธันวาคม 2564
รมว.สุชาติ ลดอัตราดอกเบี้ยกองทุนเพื่อผู้รับงานไปทําที่บ้าน ปี 65 0% นาน 12 งวด
รัฐมนตรีว่าการกระทรวงแรงงาน เตรียม งบกองทุนเพื่อผู้รับงานไปทําที่บ้าน 5,000,000 บาท เพื่อผู้กู้รายใหม่ เริ่มยื่นคําขอบัดนี้ – 31 ส.ค. 65
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ในปีงบประมาณ พ.ศ. 2565 กระทรวงแรงงานได้อนุมัติวงเงินกู้ยืม จํานวน 5,000,000 บาท เพื่อเป็นทุนหมุนเวียนสําหรับแรงงานนอกระบบที่เป็นผู้รับงาน/กลุ่มผู้รับงานไปทําที่บ้าน สามารถเข้าถึงแหล่งเงินทุนถูกกฎหมาย ไม่ถูกเอารัดเอาเปรียบซ้ําเติมในสถานการณ์โควิด ซึ่งในปีนี้มีมาตรการช่วยเหลือโดยลดอัตราดอกเบี้ยเหลือร้อยละ 0 ต่อปี ในงวดที่ 1 -12 โดยมีเป้าหมายปล่อยกู้เงินกองทุนฯ จํานวน 44 กลุ่ม สําหรับผู้ที่สนใจสามารถยื่นคําขอได้ตั้งแต่วันที่ 1 ธ.ค. 64 – 31 ส.ค. 65 และทําสัญญากู้ยืมเงิน ภายใน 30 ก.ย. 65
“นายกรัฐมนตรี พล.อ. ประยุทธ์ จันทร์โอชา และรองนายกรัฐมนตรี พล.อ. ประวิตร วงษ์สุวรรณ ซึ่งกํากับดูแลกระทรวงแรงงาน มีความห่วงใยแรงงานนอกระบบที่ได้รับผลกระทบจากสถานการณ์การแพร่ระบาดโรคโควิด โดยกําชับผมในฐานะรัฐมนตรีว่าการกระทรวงแรงงาน ให้ดูแลคนกลุ่มแรงงานนอกระบบให้ได้รับการเยียวยาอย่างทั่วถึง เข้าถึงโอกาสและได้รับความเสมอภาคทางสังคม รวมทั้งส่งเสริมอาชีพ และการมีงานทํา ให้มีคุณภาพชีวิตที่ดี ซึ่งกระทรวงแรงงาน โดยกรมการจัดหางาน ได้ลดอัตราดอกเบี้ยเหลือร้อยละ 0 ต่อเนื่องมาปีนี้เป็นปีที่ 3 เพื่อบรรเทาความเดือดร้อนแก่ผู้รับงานไปทําที่บ้าน”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า สําหรับคุณสมบัติผู้กู้จะต้องเป็นผู้รับงานไปทําที่บ้านที่จดทะเบียนไว้กับกรมการจัดหางาน มีผลการดําเนินการและมีรายได้จากการรับงานไปทําที่บ้าน หรือมีหลักฐานการรับงานไปทําที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นํากลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดําเนินกิจกรรมของกลุ่มรวมกันไม่น้อยกว่า 10,000 บาท รายบุคคลกู้ได้ไม่เกิน 50,000 บาท ระยะเวลาชําระคืนภายใน 2 ปี และรายกลุ่มบุคคลไม่เกิน 300,000 บาท ระยะเวลาชําระคืนภายใน 5 ปี โดยตั้งแต่ปี 2548 – ปัจจุบัน มีผู้รับงานไปทําที่บ้านที่จดทะเบียนกับกรมการจัดหางาน จํานวน 1,082 ราย/กลุ่ม สมาชิกจํานวน 6,102 คน และมีผู้กู้เงินจากกองทุนฯแล้ว จํานวน 545 ราย/กลุ่ม (34 ราย/511 กลุ่ม) เป็นเงิน 57,566,000 บาท
“สําหรับผู้ที่สนใจกู้ยืมเงินกองทุนฯ ตรวจสอบคุณสมบัติและยื่นคําขอกู้เงินได้ที่สํานักงานจัดหางานกรุงเทพมหานครพื้นที่ 1-10 หรือสํานักงานจัดหางานจังหวัด ในท้องที่ที่ผู้รับงานไปทําที่บ้านได้จดทะเบียนไว้กับกรมการจัดหางาน ภายใน 31 สิงหาคม 2565 และทําสัญญากู้ยืมให้แล้วเสร็จภายในวันที่ 30 กันยายน 2565 หรือสอบถามรายละเอียดเพิ่มเติมที่ สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-​Relief bags, funded by donated salaries of PM and cabinet members, to be distributed to 6,800 COVID-19 affected people in vulnerability groups
วันจันทร์ที่ 23 สิงหาคม 2564
​Relief bags, funded by donated salaries of PM and cabinet members, to be distributed to 6,800 COVID-19 affected people in vulnerability groups
​Relief bags, funded by donated salaries of PM and cabinet members, to be distributed to 6,800 COVID-19 affected people in vulnerability groups
Government Spokesperson Anucha Burapachaisri disclosed about the handover of relief bags to the vulnerability groups, which include children, elderly people, persons with disabilities, homeless, bed-ridden patients, and the underprivileged, as well as people under the COVID-19 high-risk groups, who have been impacted by the COVID-19 crisis. The handover of the relief bags is the initiative of Prime Minister and Defense Minister Gen. Prayut Chan-o-cha with an aim to assist COVID-19 affected victims, in addition to other assistance measures being implemented. Office of Permanent Secretary to the Prime Minister's Office has used donated salaries of the Prime Minister, cabinet members, and the Government Spokesperson team, deposited in the bank account “Office of Permanent Secretary to the Prime Minister's Office for Donation to Relieve Corona Virus Disease (COVID-19)”, plus additional donations from the private and people sectors, for the preparation of the relief bags.
Each relief bag contains basic consumer goods for daily living, such as rice, dried food, alcohol gels, hygienic masks, and green chiretta herbal medicine, and was given to 5,000 people in the vulnerability groups in 50 areas during August 4-19, 2021. Additional relief bags will later be distributed to other 1,800 people to achieve the target of 6,800 people.
According to the Government Spokesperson, the bank account “Office of Permanent Secretary to the Prime Minister's Office for Donation to Relieve Corona Virus Disease (COVID-19)” is opened to receive donations to assist medical and concerned personnel, people in the vulnerability groups, and those in the maximum and strict controlled areas or dark-red zone provinces, as well as people across the country, who have been affected by the COVID-19 crisis.
The Government Spokesperson emphasized that it is the Prime Minister’s policy to help the people of all groups who have been impacted by the COVID-19 crisis to alleviate their plights and boost their morale.
รัฐบาลไทย-ข่าวทำเนียบรัฐบาล-ขับเคลื่อนเศรษฐกิจสร้างสรรค์ สร้างการเติบโตหลังโควิด-19
วันพฤหัสบดีที่ 23 กันยายน 2564
ขับเคลื่อนเศรษฐกิจสร้างสรรค์ สร้างการเติบโตหลังโควิด-19
วันพฤหัสบดีที่่ 23 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลตั้งเป้าหมายขับเคลื่อนเศรษฐกิจสร้างสรรค์เพื่อสร้างการเติบโตทางเศรษฐกิจยุคหลังการแพร่ระบาดโรคโควิด-19 โดยผลักดันวัฒนธรรมไทยที่มีศักยภาพสูง คือ อาหาร ภาพยนตร์ ผ้าไทยและการออกแบบ มวยไทย และเทศกาลประเพณี พร้อมทั้งส่งเสริมอุตสาหกรรมสร้างสรรค์ 15 สาขา ได้แก่ งานฝีมือและหัตถกรรม ดนตรี ศิลปะการแสดง ทัศนศิลป์ ภาพยนตร์ การแพร่ภาพและกระจายเสียง การพิมพ์ ซอฟต์แวร์ การโฆษณา การออกแบบ การให้บริการด้านสถาปัตยกรรม แฟชั่น อาหารไทย การแพทย์แผนไทย และการท่องเที่ยวเชิงวัฒนธรรม โดยมั่นใจว่าเมื่อผนวกกับความคิดสร้างสรรค์และทักษะฝีมือคนไทยจะสามารถต่อยอดเป็นสินค้าและบริการที่สร้างมูลค่าทางเศรษฐกิจได้ในระดับโลก
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธนาคารกรุงไทยพัฒนาระบบงาน เพื่อยกระดับการให้บริการ 9 เม.ย. เวลา 00.40 - 06.10 น.
วันพฤหัสบดีที่ 7 เมษายน 2565
ธนาคารกรุงไทยพัฒนาระบบงาน เพื่อยกระดับการให้บริการ 9 เม.ย. เวลา 00.40 - 06.10 น.
ธนาคารกรุงไทยจะทําการพัฒนาระบบงานในวันเสาร์ที่ 9 เมษายน 2565 ระหว่างเวลา 00.40 - 06.10 น. เพื่อยกระดับการให้บริการ พัฒนาและเพิ่มประสิทธิภาพระบบงานอิเล็กทรอนิกส์
ธนาคารกรุงไทยจะทําการพัฒนาระบบงานในวันเสาร์ที่ 9 เมษายน 2565 ระหว่างเวลา 00.40 - 06.10 น. เพื่อยกระดับการให้บริการ พัฒนาและเพิ่มประสิทธิภาพระบบงานอิเล็กทรอนิกส์ ส่งผลให้ลูกค้าไม่สามารถ ทําธุรกรรมได้ชั่วคราวในทุกระบบและช่องทางบริการ ทั้งบริการฝาก ถอน โอน ชําระเงิน เติมเงิน และบริการอื่นๆ เช่น -บริการฝากถอนผ่านเครื่อง ATM/ADM , - ปรับสมุดบัญชีเงินฝากผ่านเครื่อง Passbook Update - Krungthai Connext บริการแจ้งเตือนเงินเข้า-ออกบัญชีกรุงไทยผ่าน LINE , - บริการโอนเงินผ่านระบบ Promptpay , - บริการชําระค่าสินค้าผ่านเครื่องรูดบัตรอิเล็กทรอนิกส์ (Krungthai EDC) , - แอปพลิเคชัน Krungthai NEXT , - แอปพลิเคชัน เป๋าตัง และ แอปพลิเคชัน ถุงเงิน เป็นต้น
ธนาคารขออภัยในความไม่สะดวกมา ณ ที่นี้ สามารถดูรายละเอียดเพิ่มเติมได้ที่เว็บไซต์ https://krungthai.com/ สอบถามข้อมูลเพิ่มเติมได้ที่ Krungthai Contact Center หมายเลข 02-111-1111
รัฐบาลไทย-ข่าวทำเนียบรัฐบาล-“กรุงไทย” ออกมาตรการช่วยเหลือพิเศษ เคียงข้างลูกค้า แก้หนี้อย่างยั่งยืน
วันอังคารที่ 23 พฤศจิกายน 2564
“กรุงไทย” ออกมาตรการช่วยเหลือพิเศษ เคียงข้างลูกค้า แก้หนี้อย่างยั่งยืน
"กรุงไทย" ขานรับ ธปท. เร่งช่วยเหลือลูกค้าที่ได้รับผลกระทบจากโควิด-19 ระลอกใหม่ ออกมาตรการแก้หนี้อย่างยั่งยืน พักชําระหนี้เงินต้น-ลดดอกเบี้ย-ลดเงินต้น-เปลี่ยนประเภทหนี้ หรือมาตรการอื่นๆ ช่วยลดภาระการเงินให้ลูกค้าธุรกิจ และลูกค้ารายย่อยที่ได้รับผลกระทบ
นายเอกชัย เตชะวิริยะกุล รองกรรมการผู้จัดการใหญ่ ธนาคารกรุงไทย กล่าวว่า ธนาคารกรุงไทยในฐานะธนาคารพาณิชย์ของรัฐ ตระหนักถึงผลกระทบต่อเศรษฐกิจไทยในวงกว้าง จากการแพร่ระบาดของโควิด-19 โดยเล็งเห็นความจําเป็นเร่งด่วน ในการช่วยเหลือลูกค้าทุกกลุ่ม จึงได้ออกมาตรการพิเศษสําหรับลูกค้าธุรกิจและรายย่อย ที่ได้รับผลกระทบจากวิกฤตเศรษฐกิจ ขาดสภาพคล่อง ต้องการลดค่าใช้จ่าย และบริหารจัดการแก้หนี้อย่างมีระบบ เพื่อปรับปรุงโครงสร้างหนี้ให้กับลูกหนี้ที่ได้รับผลกระทบอย่างยั่งยืนในระยะยาว โดยให้สอดคล้องกับประมาณการความสามารถการชําระหนี้ของลูกหนี้ที่ธนาคารจะพิจารณา ซึ่งแนวทางการช่วยเหลือเป็นไปตามมาตรการเพิ่มเติม เพื่อส่งเสริมการช่วยเหลือลูกหนี้ที่ได้รับผลกระทบจากโควิด 19 ได้อย่างยั่งยืนของธนาคารกรุงไทย
สําหรับมาตรการพิเศษนี้ ธนาคารจะพิจารณาให้ความช่วยเหลือลูกค้าครอบคลุมทั้ง ลดอัตราดอกเบี้ย, ลดค่างวดการชําระหนี้แบบ Step Up พักชําระเงินต้นและชําระเฉพาะดอกเบี้ย เปลี่ยนประเภทหนี้ วงเงินกู้หมุนเวียน (Revolving Loan) เป็นวงเงินกู้แบบมีกําหนดระยะเวลา (Term Loan) ผ่อนสบายๆ แบบมีกําหนดระยะเวลา หรือ มาตรการอื่นๆ เช่น การขอปรับปรุงโครงสร้างหนี้ โดยการโอนทรัพย์ชําระหนี้ การแปลงหนี้เป็นทุน การเพิ่มสภาพคล่อง หรือ การขยายระยะเวลาผ่อนชําระ เป็นต้น ทั้งนี้ การพิจารณาลูกค้าแต่ละรายเป็นไปตามหลักเกณฑ์ที่ธนาคารกําหนด โดยธนาคารจะเสนอแนวทางการปรับปรุงโครงสร้างหนี้ ที่เหมาะสมกับความสามารถในการชําระหนี้และความเสี่ยงของลูกค้า ลูกค้าที่สนใจเข้าร่วมมาตรการแก้หนี้อย่างยั่งยืน สอบถามรายละเอียดเพิ่มเติมได้ที่ ธนาคารกรุงไทย ทุกสาขาทั่วประเทศ หรือ Krungthai Contact Center 02 -1111111 และเว็บไซต์ https://krungthai.com/th/personal/loan/personal-loan/523
รัฐบาลไทย-ข่าวทำเนียบรัฐบาล-ธอส. ชวนประชาชนออมเงินรับวันแม่ เปิดตัว “เงินฝากออมทรัพย์วันแม่” ให้อัตราดอกเบี้ยสูงถึง 2.00% ต่อปี
วันศุกร์ที่ 12 สิงหาคม 2565
ธอส. ชวนประชาชนออมเงินรับวันแม่  เปิดตัว “เงินฝากออมทรัพย์วันแม่” ให้อัตราดอกเบี้ยสูงถึง 2.00% ต่อปี
ธอส. เปิดตัวผลิตภัณฑ์เงินฝากใหม่ “เงินฝากออมทรัพย์วันแม่” ให้อัตราดอกเบี้ยสูงถึง 2.00% ต่อปี ตั้งแต่วันที่เปิดบัญชีถึงวันที่ 14 กุมภาพันธ์ 2567 บุคคลธรรมดาได้รับการยกเว้นภาษี เพียงเปิดบัญชีเงินฝากขั้นต่ํา 10,000 บาท ตั้งแต่วันนี้ถึง 31 สิงหาคม 2565
ธนาคารอาคารสงเคราะห์ ต้อนรับวันแม่ปี 2565 ชวนลูกค้าออมเงินรับผลตอบแทนสูง และดูแลเงินฝากของประชาชนรายย่อย เปิดตัวผลิตภัณฑ์เงินฝากใหม่ “เงินฝากออมทรัพย์วันแม่” ให้อัตราดอกเบี้ยสูงถึง 2.00% ต่อปี ตั้งแต่วันที่เปิดบัญชีถึงวันที่ 14 กุมภาพันธ์ 2567 บุคคลธรรมดาได้รับการยกเว้นภาษี เพียงเปิดบัญชีเงินฝากขั้นต่ํา 10,000 บาท ตั้งแต่วันนี้ถึง 31 สิงหาคม 2565 ฝากได้ 1 รายต่อ 1 บัญชี ด่วน!! วงเงินจํากัด กรอบวงเงินผลิตภัณฑ์รวมไม่เกิน 50,000 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนการออมเงินของประชาชนต้อนรับวันแม่ปี 2565 พร้อมสร้างทางเลือกให้กับผู้ที่ต้องการเก็บออมเงินกับผลิตภัณฑ์เงินฝากที่ให้ผลตอบแทนดี และดูแลเงินฝากของประชาชนรายย่อย ภายหลังจากคณะกรรมการนโยบายการเงิน(กนง.) มีมติปรับขึ้นอัตราดอกเบี้ยนโยบาย 0.25% ต่อปีเมื่อวันที่ 10 สิงหาคม 2565 ธอส. ในฐานะสถาบันการเงินเฉพาะกิจของรัฐ จึงได้จัดทําผลิตภัณฑ์ใหม่ “เงินฝากออมทรัพย์วันแม่” ให้อัตราดอกเบี้ยสูงถึง 2.00% ต่อปี ตั้งแต่วันที่เปิดบัญชีถึงวันที่ 14 กุมภาพันธ์ 2567 โดยไม่มีการถอนเงินฝาก(สําหรับบุคคลธรรมดาไม่ต้องเสียภาษีเงินได้บุคคลธรรมดา คิดเป็นดอกเบี้ยเทียบเท่าอัตราดอกเบี้ยเงินฝากประจําที่ 2.35% ต่อปี) เพียงเปิดบัญชีเงินฝากขั้นต่ํา 10,000 บาท ตั้งแต่วันนี้ถึง 31 สิงหาคม 2565 เปิดบัญชีเงินฝากได้ 1 รายต่อ 1 บัญชี กรอบวงเงินผลิตภัณฑ์รวมไม่เกิน 50,000 ล้านบาท
ทั้งนี้ ธอส. จะนําเงินฝากที่ได้รับไปจัดทําเป็นผลิตภัณฑ์สินเชื่อบ้านอัตราดอกเบี้ยต่ําเพื่อสร้างโอกาสในการทําให้คนไทยมีบ้านตามนโยบายของรัฐบาลได้ง่ายขึ้นต่อไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือ ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารของธนาคารได้ที่เว็บไซต์ธนาคารอาคารสงเคราะห์ www.ghbank.co.th
รัฐบาลไทย-ข่าวทำเนียบรัฐบาล-ครม. เคาะมาตรการลดการใช้พลังงาน ในหน่วยงานภาครัฐ ด้านไฟฟ้า/ด้านน้ำมันเชื้อเพลิง ร้อยละ 20
วันอังคารที่ 22 มีนาคม 2565
ครม. เคาะมาตรการลดการใช้พลังงาน ในหน่วยงานภาครัฐ ด้านไฟฟ้า/ด้านน้ํามันเชื้อเพลิง ร้อยละ 20
ครม. เคาะมาตรการลดการใช้พลังงาน ในหน่วยงานภาครัฐ ด้านไฟฟ้า/ด้านน้ํามันเชื้อเพลิง ร้อยละ 20
วันที่ 22 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยคณะรัฐมนตรีเห็นชอบแนวทางประหยัดพลังงานในหน่วยงานภาครัฐ อนุมัติเป็นหลักการให้หน่วยงานราชการดําเนินการลดการใช้พลังงานร้อยละ 20 ในช่วงครึ่งปีหลังของปี งบประมาณ 65 ตั้งแต่ เมษายน -กันยายน 65
กระทรวงพลังงานได้จัดทําแนวทางประหยัดพลังงานในหน่วยงานภาครัฐเพื่อลดการใช้พลังงานไฟฟ้าและน้ํามันเชื้อเพลิงอย่างน้อยร้อยละ 20 ในช่วงครึ่งปีหลังของปีงบประมาณ 65 ดังนี้
- แนวปฏิบัติลดการใช้พลังงานอย่างเป็นระบบ :ให้จัดตั้งคณะทํางานลดใช้พลังงานโดยมีหัวหน้าส่วนราชการเป็นประธาน / จัดทําแผนปฏิบัติการลดการใช้พลังงาน เพื่อให้บรรลุ เป้าหมายอย่างน้อยร้อยละ 20 ให้มีความชัดเจน /พัฒนามาตรการลดใช้พลังงานให้เข้มข้นขึ้นหรือยืดหยุ่นตามความเหมาะสม
-มาตรการที่ปฏิบัติได้ทันที
ด้านไฟฟ้า
-เครื่องปรับอากาศ เช่น กําหนดเวลาเปิด-ปิด 8.30 น. - 16.30 น. ตั้งอุณหภูมิ 25 -26 c ล้างแอร์ทุก 6 เดือน / แสงสว่าง เช่น ใช้หลอดไฟ LED อุปกรณ์สําหรับงาน ให้ตั้งโปรแกรมปิดหน้าจออัตโนมัติ เมื่อไม่ใช้งาน ลิฟต์ อาจให้หยุดเฉพาะชั้นคู่/คี่ รณรงค์การใช้บันได
ด้านน้ํามันเชื้อเพลิง
-เลือกใช้รถยนต์ให้เหมาะสมกับสภาพการเดินทางและจํานวนผู้เดินทางใช้น้ํามันเชื้อเพลิงชีวภาพเช่นแก๊สโซฮอล์ไบโอดีเซลก่อนเป็นอันดับแรก ตรวจเช็ครถยนต์ตามระยะเวลาที่กําหนด เติมลงยาง ให้เหมาะสมและใช้เทคโนโลยีการสื่อสารแทนการเดินทาง เช่น การประชุมออนไลน์การจัดส่งเอกสารทางอีเมล
- สําหรับมาตรการระยะยาวให้ " อาคารของรัฐที่เข้าข่ายเป็นอาคารควบคุม" ก่อนปีงบประมาณ 65 ประมาณ 800 แห่ง เร่งปรับปรุงประสิทธิภาพการใช้พลังงาน ไม่ให้เกินค่ามาตรฐานการจัดการใช้พลังงานภายในปีงบประมาณ 66 เพื่อเป็นตัวอย่างให้แก่การจัดการอาคารของเอกชนที่เข้าข่ายเป็นอาคารควบคุม นอกจากนี้ ยังให้นํามาตรการบริษัทจัดการพลังงาน (ESCO) สําหรับหน่วยงานภาครัฐ ภายใต้แผนปฏิรูปประเทศด้านพลังงานมาใช้กับหน่วยงานราชการ รวมทั้งจัดซื้ออุปกรณ์เครื่องใช้ไฟฟ้าหรือยานพาหนะใหม่ทดแทนของเดิมที่เสื่อมสภาพ
หน่วยงานภาครัฐต้องรายงานผลการประหยัดพลังงาน เพื่อกระทรวงพลังงานจะได้รายงานผลต่อคณะรัฐมนตรีต่อไป
ทั้งนี้ คาดว่าจะสามารถลดการใช้ไฟฟ้าได้ถึง 120 ล้านหน่วย และลดการใช้น้ํามันเชื้อเพลิงได้ 12 ล้านลิตร คิดเป็นมูลค่า 1, 020 ล้านบาท ลดการปลดปล่อยก๊าซคาร์บอนไดออกไซด์ 67,075 ตัน ในส่วนของการกํากับดูแลอาคารของรัฐที่เข้าข่ายเป็นอาคารควบคุม คาดว่าจะสามารถลดการใช้ไฟฟ้า 174.45 ล้านหน่วย คิดเป็นมูลค่า 872.25 ล้านบาท และการดําเนินงานตามมาตรการ ESCO สําหรับหน่วยงานภาครัฐ คาดว่าจะสามารถลดการใช้ไฟฟ้า 1,058.33 ล้านหน่วย คิดเป็นมูลค่า 5,291.65 ล้านบาท
นายธนกร กล่าวว่า ในที่ประชุม ครม. นายกรัฐมนตรียังกําชับส่วนราชการ กําหนดตัวชี้วัดที่ชัดเจน พร้อมขอข้าราชการให้ปรับเปลี่ยนพฤติกรรม เพื่อเป็นตัวอย่างที่ดีแก่ประชาชนด้วย
รัฐบาลไทย-ข่าวทำเนียบรัฐบาล-บก. เร่งพิจารณาคุณสมบัติผู้ประกอบการงานก่อสร้าง และประกาศรายชื่อผู้ประกอบการที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 8 จำนวน 173 ราย
วันอังคารที่ 19 ตุลาคม 2564
บก. เร่งพิจารณาคุณสมบัติผู้ประกอบการงานก่อสร้าง และประกาศรายชื่อผู้ประกอบการที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 8 จํานวน 173 ราย
กรมบัญชีกลางได้ประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐครั้งที่ 8/2564 ซึ่งคณะกรรมการราคากลางและขึ้นทะเบียนผู้ประกอบการได้ดําเนินการตรวจสอบคุณสมบัติของผู้ยื่นคําขอขึ้นทะเบียนผู้ประกอบการงานก่อสร้างในครั้งนี้แล้ว
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 8/2564 ซึ่งคณะกรรมการราคากลางและขึ้นทะเบียนผู้ประกอบการได้ดําเนินการตรวจสอบคุณสมบัติของผู้ยื่นคําขอขึ้นทะเบียนผู้ประกอบการงานก่อสร้างในครั้งนี้แล้ว โดยมีผู้ประกอบการงานก่อสร้างที่มีคุณสมบัติถูกต้อง ครบถ้วนตามหลักเกณฑ์ที่คณะกรรมการราคากลางฯ กําหนด ซึ่งเป็นผู้ประกอบการงานก่อสร้างรายเดิมที่ได้เลื่อนชั้น และผู้ประกอบการงานก่อสร้างรายใหม่ที่ได้รับการขึ้นทะเบียน รวมทั้งสิ้น 173 ราย แบ่งเป็น 1) ผู้ประกอบการงานก่อสร้างที่มีคุณสมบัติตามหลักเกณฑ์คุณสมบัติทั่วไป และคุณสมบัติเฉพาะ และ 2) ผู้ประกอบการงานก่อสร้างที่มีคุณสมบัติตามหลักเกณฑ์คุณสมบัติทั่วไป คุณสมบัติเฉพาะ และคุณสมบัติเฉพาะอื่นๆ ใน 4 สาขา (สาขางานก่อสร้างทาง สาขางานก่อสร้างสะพาน สาขางานก่อสร้างชลประทาน และสาขางานก่อสร้างเขื่อนป้องกันตลิ่งและชายฝั่ง) โดยมีผลตั้งแต่วันที่ 15 ตุลาคม 2564 เป็นต้นไป
“กรมบัญชีกลางได้เร่งตรวจสอบและพิจารณาคุณสมบัติของผู้ประกอบการงานก่อสร้างที่ได้ลงทะเบียนและยื่นเอกสารขึ้นทะเบียนกับกรมบัญชีกลาง เพื่อไม่ให้เกิดผลกระทบกับผู้ประกอบการ และสนับสนุนการปฏิบัติงานด้านการจัดซื้อจัดจ้างภาครัฐให้เป็นไปอย่างคล่องตัว เร่งรัดการเบิกจ่ายเงินงบประมาณให้เป็นไปอย่างมีประสิทธิภาพ กระตุ้นเม็ดเงินเข้าสู่ระบบเศรษฐกิจต่อไป ทั้งนี้ ผู้ประกอบการงานก่อสร้างที่ได้รับการประกาศรายชื่อให้มีสิทธิเป็นผู้ยื่นข้อเสนอต่อหน่วยงานของรัฐแล้ว สามารถยื่นข้อเสนอต่อหน่วยงานของรัฐได้ โดยสามารถตรวจสอบรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 8/2564 ได้ทางเว็บไซต์ www.gprocurement.go.th หรือ CGD Application และสอบถามข้อมูลเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-กรมทางหลวงชนบท สำรวจออกแบบถนนเลี่ยงเมืองฝั่งตะวันตก อำเภอเมือง จังหวัดสตูล รองรับการขยายตัวของเศรษฐกิจการขนส่งและท่องเที่ยว
วันจันทร์ที่ 14 มีนาคม 2565
กรมทางหลวงชนบท สํารวจออกแบบถนนเลี่ยงเมืองฝั่งตะวันตก อําเภอเมือง จังหวัดสตูล รองรับการขยายตัวของเศรษฐกิจการขนส่งและท่องเที่ยว
พร้อมจัดประชุมรับฟังความคิดเห็นเพื่อให้ สอดรับกับความต้องการของประชาชน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดําเนินการสํารวจออกแบบและศึกษาผลกระทบสิ่งแวดล้อมถนนเลี่ยงเมืองฝั่งตะวันตก อําเภอเมือง จังหวัดสตูล เพื่อบรรเทาการจราจรบนถนนสายหลัก รองรับ การขยายตัวของเศรษฐกิจการคมนาคมขนส่งและการท่องเที่ยวในอนาคต พร้อมจัดประชุมรับฟังความคิดเห็นของประชาชนเพื่อให้สอดคล้องกับความต้องการของประชาชนในพื้นที่
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จังหวัดสตูลเป็นจังหวัดที่มีความสําคัญด้านเศรษฐกิจในการสร้างรายได้ที่สําคัญของประเทศ ทั้งในด้านการท่องเที่ยว การค้าชายแดนการนําเข้า - ส่งออกสินค้าระหว่างประเทศ รวมไปถึงการคมนาคมขนส่งทางทะเลด้านฝั่งอันดามัน โดยในปัจจุบันการขยายตัวทางเศรษฐกิจของจังหวัดมีข้อจํากัด เนื่องจากมีเส้นทางหลักในการขนส่งสินค้าเพียงเส้นทางเดียว คือ ทล.406 ซึ่งเป็นเส้นทางที่ใช้ขนส่งสินค้าไปยังท่าเรือตํามะลังและเป็นเส้นทางหลักที่ตัดผ่านเขตชุมชนเมือง ทําให้การจราจรติดขัดเป็นอย่างมาก ทั้งนี้ เพื่อเป็นการแก้ไขปัญหาการจราจรติดขัดบนถนนสายหลัก รองรับการเจริญเติบโตทางเศรษฐกิจของพื้นที่ในอนาคต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. จึงได้ดําเนินโครงการจัดทํารายงานประเมินผลกระทบสิ่งแวดล้อมและสํารวจออกแบบถนนเลี่ยงเมืองฝั่งตะวันตก อําเภอเมือง จังหวัดสตูล เป็นโครงการศึกษาสํารวจ ออกแบบแนวถนนใหม่ มีลักษณะเป็นถนนเลี่ยงเมืองทางด้านทิศตะวันตกของอําเภอเมืองสตูล มีจุดเริ่มต้นที่ ทล.406 มุ่งหน้าไปทางทิศตะวันตกเฉียงใต้แล้วตัดผ่าน ทล.404 จากนั้นมุ่งไปทางทิศใต้ไปจนถึงจุดสิ้นสุดโครงการบรรจบกับ ทล.421 รวมระยะทางประมาณ 10 กิโลเมตร ซึ่งแนวเส้นทางจะอยู่ในพื้นที่ 3 ตําบลของอําเภอเมือง ประกอบด้วย ตําบลฉลุง บ้านควน และควนขัน
อย่างไรก็ตาม ทช. มีแผนการจัดประชุมรับฟังความคิดเห็นของประชาชน เพื่อให้กลุ่มเป้าหมายหน่วยงานที่เกี่ยวข้อง ผู้นําชุมชน ผู้แทนกลุ่มต่าง ๆ ประชาชนในพื้นที่มีความเข้าใจเกี่ยวกับโครงการ เพื่อให้สอดคล้องกับความต้องการของประชาชนในพื้นที่ให้มากที่สุด ซึ่งจะจัดขึ้นจํานวน 3 ครั้ง และเมื่อวันที่ 25 กุมภาพันธ์ 2565 ที่ผ่านมา ได้มีการจัดประชุมรับฟังความคิดเห็นของประชาชนครั้งที่ 1 (ปฐมนิเทศโครงการ) ณ โรงแรมสินเกียรติบุรี อําเภอเมือง จังหวัดสตูล โดยได้ประชาสัมพันธ์ข้อมูลของโครงการ นําเสนอความเป็นมา ลักษณะโครงการ ขั้นตอนการดําเนินงาน และขอบเขตการศึกษา พร้อมทั้งได้ตอบข้อซักถาม แลกเปลี่ยนความคิดเห็นจากผู้ที่เข้าร่วมประชุม ทั้งนี้ การประชุมรับฟังความเห็นของประชาชนครั้งที่ 2 คาดว่าจะจัดขึ้นในเดือนพฤษภาคม 2565 และครั้งที่ 3 คาดว่าจะจัดขึ้นในเดือนสิงหาคม 2565 ตามลําดับต่อไป